Diari Oficial de la Generalitat Valenciana


Sumari del DOGV 7510, del 22-04-2015 (2015/3366)

Notificació de la sentència dictada en el procediment de guarda i custòdia número 1509/2013.
--------------------------------------------------------------------------------------------

### Dades del document

Número de DOGV
:   7510

Data del DOGV
:   22-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3366


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1509/2013. [2015/3366]  
Juí: família, guarda, custòdia o aliments fill menor no matrimonial no consensuat 001509/2013.  
Part demandant: Jenny Ivonne Cortez Suárez.  
Part demandada: Jaime Oswaldo Silva Delgado.  
  
«Sentència número 275/2015  
Dispositiva  
Estime la demanda plantejada per Jenny Ivonne Cortez Suárez contra Jaime Oswaldo Silva Delgado, declarat en rebel·lia, ha sigut part el ministeri fiscal, procedix adoptar les següents mesures definitives respecte a la filla comuna, J.:  
1. Els dos progenitors ostentaran la pàtria potestat sobre la menor, si bé s'atribuïx a la demandant la guàrdia i custòdia de la menor.  
2. Se suspén el dret de visites del progenitor amb la menor, sense perjuí que puga instar la seua represa a través d'un procediment de modificació de mesures.  
3. El pare haurà d'abonar en concepte de contribució als aliments del menor la quantitat de 150 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà als gastos extraordinaris, i abonarà la mitat de què s'acrediten i resulten necessaris o hagen sigut consensuats per les dos parts.  
4. El pare no podrà eixir del territori nacional amb la menor, excepte autorització judicial.  
Tot això sense fer una especial condemna en les costes d'este procediment.  
Contra esta resolució es pot interposar recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i acompanyarà resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, per esta la meua sentència, que pronuncie, mane i firme».  
  
Atés que es desconeix el domicili o la residència actuals de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del jutjat, per a portar a efecte la diligència de notificació.  
  
  
València, 14 d'abril de 2015.- La secretària judicial: Alicia Ordeig Rabadán.